ঝড়বৃষ্টির ‘হলুদ’ সতর্কতা রাজ্যে, ভাসবে কোন কোন জেলা?

কলকাতা: গত কয়েকদিন ধরে বৃষ্টির আশঙ্কা ছিল। তবে তা উপেক্ষা করে, নির্বিঘ্নে কেটেছে আইপিলএল। তবে এখনই রেহাই মিলবে না বৃষ্টি থেকে। বরং সপ্তাহের শেষে রাজ্যের সব জেলায় রয়েছে ভারি বৃষ্টির পূর্বাভাস (Rain Alert)। হাওয়া অফিস জারি করেছে হলুদ সতর্কতা (Yellow Alert)।

দক্ষিণবঙ্গের আবহাওয়ার পূর্বাভাস (South Bengal Weather Update)

দক্ষিণবঙ্গের বেশ কয়েকটি জেলায় রয়েছে বজ্রবিদ্যুৎ সহ বৃষ্টির সম্ভবনা। শনিবার বৃষ্টি হয়েছে ঝাড়গ্রাম, পূর্ব ও পশ্চিম মেদিনীপুর, বাঁকুড়া, পুরুলিয়া, পূর্ব বর্ধমান, হুগলি এবং হাওড়া জেলার বেশ কিছু এলাকায়। রবিবার জেলায় জেলায় হালকা থেকে মাঝারি বৃষ্টির সম্ভবনা। ২৪ তারিখ সোমবারও দক্ষিণবঙ্গের পূর্ব মেদিনীপুর এবং দক্ষিণ ২৪ পরগনা হালকা বৃষ্টি হতে পারে। মঙ্গলবার থেকে হবে তাপমাত্রার পরিবর্তন।

আরও পড়ুন: চৈত্রের বৃষ্টি নামতেই শহরে শীতের আমেজ! কতদিন চলবে বৃষ্টি?

উত্তরবঙ্গের আবহাওয়ার পূর্বাভাস (North Bengal Weather Update)

দক্ষিণবঙ্গের মতো উত্তরবঙ্গেও রবিবার জারি হয়েছে হলুদ সতর্কতা। উত্তরবঙ্গের মালদা, দক্ষিণ দিনাজপুর, কালিম্পঙ, আলিপুরদুয়ার জেলায় বজ্রবিদ্যুৎ-সহ ঝড়, বৃষ্টি ও শিলাবৃষ্টি সম্ভবনা। অন্যান্য জেলাগুলিতে ৪০-৫০ কিলোমিটার বেগে ঝড়ো হাওয়া ও বজ্রবিদ্যুৎ সহ বৃষ্টি হতে পারে। রবিবার দিনের সর্বোচ্চ তাপমাত্রা ৩ থেকে ৫ ডিগ্রি সেলসিয়াস পর্যন্ত কমবে। সোমবার থেকে উত্তরের জেলাগুলিতে বৃষ্টির সম্ভবনা নেই।

সোমবার থেকে আবহাওয়ায় পরিবর্তন (Weather Update)

গত কয়েক দিনের ঝড় বৃষ্টিতে রাজ্যে তাপমাত্রা অনেকটাই কমেছে। হাওয়া অফিস সূত্রে খবর,
আগামী ২৪ ঘণ্টা তাপমাত্রা আরও কমবে। তবে সোমবার থেকে পারদ চড়তে শুরু করবে। ঝড়বৃষ্টির কারণে তাপমাত্রা ৪ থেকে ৫ ডিগ্রি কমতে পারে। পরের তিনদিন তাপমাত্রা ধীরে ধীরে উর্দ্ধমুখী হবে। সোমবার থেকে বদলাবে রাজ্যের আবহাওয়া।

কেমন থাকবে কলকাতার আবহাওয়া? (Kolkata Wetaher Update)

ঝড়বৃষ্টির কারণে উধাও গরমের দাপট। এক ধাক্কায় পারদ পতন হয়েছে অনেকটা। রয়েছে খানিক শীতের শিরশিরানি। তবে সোমবার থেকে আবহাওয়া শুষ্ক হতে পারে। কলকাতায় থাকবে ঝোড়ো হাওয়ার দাপট। সঙ্গে হালকা ও মাঝারি বৃষ্টিপাতের আশঙ্কা। আজ কলকাতার সর্বনিম্ন তাপমাত্রা ২০.৬ ডিগ্রি সেলস এর স্বাভাবিকের থেকে ৩.৫ ডিগ্রি কম। শনিবার বিকেলে সর্বোচ্চ তাপমাত্রা ছিল ২৫.৫ ডিগ্রি, স্বাভাবিকের তুলনায় ৯. ২ ডিগ্রি কম।